Aangebied deur Praag: 'n Baanbrekerrolprent. – praag.co.za
"Die bedryf het hekwagte opgestel om te sorg dat Afrikaanse films nie van die voorgeskrewe inhoud sal dwaal nie," sê skrywer-regisseur Gustav Venter. "En dié inhoud is slaafse, liberale dogma."
Vir Gustav en sy medewerkers was dit nooit 'n opsie om 'n rolprent wat gedienstig is aan die huidige tydsgees te maak nie. "Ons wil films maak oor wat in ons mense se gemoed is."
Hou jy jou nie by die reëls nie, word jou inkomstestrome erg belemmer en selfs afgesny. Geen teatervrystelling of televisie-inkomste vir jou nie!
Dit gaan natuurlik oor geld. Dit wat hulle geleen kon kry, was maar skraps in vergelyking met wat tot die hoofstroomfilmmaker se beskikking is.
Die oplossing was 'n verrassende konsep, 'n deeglik beplande draaiboek en die regte mengsel voor en agter die kamera, meen Gustav. "Vir my as regisseur was dit maklik. Nadat die draaiboek geslyp is, was dit 'n kwessie van: Kry twee uitstaande akteurs voor die kamera, 'n uiters bekwame kinematograaf agter die kamera, 'n wonderlike stemkunstenaar buite beeld… laat hulle los, bly uit hulle pad uit en kyk hoe vind betowering plaas."
Die rolprent is deeglik voor gehore getoets. "Ons was nie voorbereid op die oorweldigende reaksie nie. Die mense gryp 'Die eerste reël van oorlewing' aan asof dit 'n telegram van die Verlore Seun is. Hulle voel dis 'hulle' fliek. En geen filmmaker kan meer as dit vra nie."
Dit was 'n marathon van konsep tot voltooide produk. Nou is Die eerste reël van oorlewing in die volk se hande.
"As hulle dit ondersteun, kan ons 'n nuwe filmbedryf daarop bou," sê Gustav. "Maar as die film nie 'n sukses is nie, sal daar nie weer so 'n fliek vervaardig word nie."
Jy skuld dit vir jouself om Die eerste reël van oorlewing te sien.
Gaan na: https://boekeboer.shopstar.co.za/products/die-eerste-rel-van-oorlewing
Om van 'n vertolker te praat as 'n "eerlike akteur" is die grootste lof wat jy hom kan toeswaai. Charlie Bouguenon se spel in sy deurbraakrol in "Die Eerste Reël van Oorlewing" sal jou verbyster met sy emosionele opregtheid. Beleef dit self in hierdie aangrypende uittreksel.
Die eerste 10 PRAAG-lesers wat inskryf, kan die film gratis op die internet kyk (gewoonlik kos dit R60). Stuur 'n e-pos aan gustav@praag.org.
Skrywer praagGepubliseer op 18 Julie 2019 Kategorieë Flieks, VermaakSleutelwoord Charlie Bouguenon, Die eerste reël van oorlewing, film, Gustav Venter, rolprent